stanford-oval/wikipedia huggingface dataset:
กลูโคส

| --- | --- |


ชื่อ
IUPAC names 6- (hydroxymethyl) oxane -2,3,4,5-tetrol OR (2R,3R,4S,5R,6R) -6 - (hydroxymethyl) tetrahydro -2H-pyran-2,3,4,5-tetraol
ชื่ออื่น Dextrose
เลขทะเบียน
เลขทะเบียน CAS: (D-glucose) 921-60-8 (L-glucose) 50-99-7 (D-glucose) 921-60-8 (L-glucose)
3D model (JSmol): รูปภาพแบบโต้ตอบ
ตัวย่อ: Glc
เคมสไปเดอร์: 71358
ผับเคม CID: 5793
 SMILES C (C1C (C (C (C (O1) O) O) O) O) O 
คุณสมบัติ
สูตรเคมี: C6H12O6 
มวลโมเลกุล: 180.156 g mol−1   
ความหนาแน่น: 1.54 g cm−3
จุดหลอมเหลว: α-D-glucose: 146 °C β-D-glucose: 150 °C
อุณหเคมี
ความจุความร้อน (C) : 218.6 J/(K·mol)
Std molarentropy (S⦵298) : 209.2 J/(K·mol)
Std enthalpy offormation (ΔfH⦵298) : −1271 kJ/mol
ความร้อนจากการเผาไหม้ ค่าที่สูงขึ้น (HHV): 2,805 kJ/mol (670 kcal/mol)
เภสัชวิทยา
ATC code: B05CX01 (WHO) V04CA02, V06DC01
ความอันตราย
NFPA 704 (fire diamond):   0 1 0
เอกสารข้อมูลความปลอดภัย (SDS): ICSC 08655
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
กลูโคส (อังกฤษ: Glucose; คำย่อ: Glc) เป็นน้ำตาลประเภทโมโนแซคคาไรด์ (monosaccharide) ที่มีปริมาณมากที่สุด และมีความสำคัญที่สุดในกลุ่มคาร์โบไฮเดรตด้วยกัน เซลล์ของสิ่งมีชีวิติทุกชนิดใช้กลูโคสเป็นแหล่งพลังงาน และสารเผาผลาญขั้นกลาง (metabolic intermediate) กลูโคสเป็นหนึ่งในผลผลิตหลักของการสังเคราะห์แสง (photosynthesis) และเป็นแหล่งพลังงานสำหรับการหายใจของเซลล์ (cellular respiration) โครงสร้างโมเลกุลตามธรรมชาติของมัน (D-glucose) จะอยู่ในรูปที่เรียกว่า เดกซ์โตรส (dextrose) โดยเฉพาะอย่างยิ่งในอุตสาหกรรมอาหาร
การผลิต > จากธรรมชาติ

ในพืชและสิ่งมีชีวิตจำพวกโพรแคริโอต จากการสังเคราะห์แสง
ในสัตว์และเชื้อรา จากการแยกสลายไกลโคเจน โดยกระบวนการที่รู้จักกันในชื่อ การสลายไกลโคเจน (Glycogenolysis) ในพืชจะเป็นการแยกสลาย ซับสเตรต คือ แป้ง
ในสัตว์ กลูโคสจะถูกสังเคราะห์ในตับและไต จากสารขั้นกลาง (intermediates) ที่ไม่ใช่คาร์โบไฮเดรต (non-carbohydrate) เช่น ไพรูเวต (pyruvate) และ กลีเซอรอล (glycerol) โดยกระบวนการที่เรียกว่า กลูโคนีโอเจนีสิส (gluconeogenesis)
การผลิต > ผลิตเพื่อการค้า

กลูโคสสามารถผลิตเป็นการค้าได้โดยการ ไฮโดรไลซิสแป้ง ที่มี เอ็นไซม์ ช่วยเร่งปฏิกิริยา พืชผักมากมายสามารถใช้เป็นแหล่งของแป้งได้เช่น ข้าว ข้าวโพด ข้าวสาลี มันเทศ มันสำปะหลัง (cassava) ต้นไม้เท้ายายม่อม (arrowroot) และ สาคู การใช้แป้งจากพืชจะแตกต่างกันไปตามส่วนต่าง ๆ ของโลก ในสหรัฐอเมริกาแป้งส่วนใหญ่จะเป็นแป้งข้าวโพด (จากต้นข้าวโพด) ในประเทศแถบเอเชียอย่างประเทศไทย จะใช้ข้าวทำแป้งเช่น แป้งข้าวเจ้าและแป้งข้าวเหนียว
กระบวนการที่ใช้เอนไซม์ช่วยจะมี 2 ขั้นตอน ดังนี้
ขั้นตอนแรกใช้เวลาประมาณ 1–2 ชั่วโมง อุณหภูมิประมาณ 100 °C เอนไซม์เหล่านี้จะ ไฮโดรไลซ์แป้งให้กลายเป็นคาร์โบไฮเดรตที่เล็กลง โดยจะมีโมเลกุลของกลูโคส 5–10 หน่วย ความผิดเพี้ยนของกระบวนการจะอยู่ที่การต้มส่วนผสมของแป้งที่อุณหภูมิ 130 °C หรือร้อนกว่านี้ หนึ่งครั้งหรือมากกว่า การใช้ความร้อนระดับนี้เพื่อช่วยการละลายของแป้งในน้ำแต่มันก็จะทำลายฤทธิ์เอนไซม์ ซึ่งจะต้องเติมเอนไซม์เข้าไปใหม่ในการต้มแต่ละครั้ง
ขั้นตอนที่สองเรียกว่า แซคคาริฟิเคชัน (saccharification) ขั้นตอนนี้จะไฮโดรไลซ์แป้งบางส่วนและไฮโดรไลซ์กลูโคสอย่างสมบูรณ์โดยใช้เอนไซม์ กลูโคอะไมเลส (glucoamylase) จาก เชื้อราแอสเปอร์จิลลัสไนเกอร์ (Aspergillus niger) สภาวะของปฏิกิริยาจะต้องควบคุมให้อยู่ที่ pH 4.6–5.2, 55–60 °C และความเข้มข้นของคาร์โบไฮเดรตจะต้องอยู่ที่ 30–35% โดยน้ำหนัก ภายใต้สภาวการณ์เหล่านี้แป้งจะถูกเปลี่ยนเป็นกลูโคสประมาณ 96% หลังจากใช้เวลา 1–4 วัน ถ้าจะให้ผลผลิตสูงกว่านี้สามารถทำได้โดยการทำให้สารละลายจางลง แต่จะต้องใช้หม้อต้มที่ใหญ่กว่าและต้องการน้ำมากกว่าซึ่งสรุปแล้วไม่ประหยัดกว่า สารละลายกลูโคสที่ได้จะถูกทำให้บริสุทธิ์โดย การกรอง และเคี่ยวให้งวดใน เครื่องระเหยเอนกประสงค์ (multiple-effect evaporator) ดี-กลูโคสที่เป็นของแข็งจะทำได้โดย การตกผลึก (crystallization)
แหล่งข้อมูลอื่น

"Glucose". Drug Information Portal. U.S. National Library of Medicine.
"Dextrose mixture with sodium chloride". Drug Information Portal. U.S. National Library of Medicine.
| ฐานข้อมูลการควบคุมรายการหลักฐาน  |
| --- | --- |
ประจำชาติ:  อิสราเอล  สหรัฐ  ลัตเวีย  ญี่ปุ่น  เช็กเกีย 
อื่น ๆ:  สารานุกรมของยูเครนสมัยใหม่
กวางชะมดป่า

| กวางชะมดป่า |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Moschidae
สกุล:: Moschus
สปีชีส์:: M.  berezovskii
ชื่อทวินาม
Moschus berezovskii Flerov, 1929

ชนิดย่อย
 M. b. berezovskii  M. b. bijiangensis  M. b. caobangis  M. b. yanguiensis
กวางชะมดป่า หรือ กวางชะมดแคระ หรือ กวางชะมดจีน (อังกฤษ: Dwarf musk deer, Chinese forest musk deer, จีน: 林麝, พินอิน: Lín shè) เป็นกวางชะมด (Moschidae) ชนิดหนึ่ง
มีความยาวหัวและลำตัวประมาณ 80-100 เซนติเมตร ความยาวหางประมาณ 3.8-6 เซนติเมตร น้ำหนักประมาณ 8-10 กิโลกรัม
ขนตามลำตัวสีน้ำตาลเข้มหรือน้ำตาลเทา ขนบริเวณหน้าอกเป็นสีน้ำตาลเหลือง มีเขี้ยวงอกมาจากริมฝีปากยาวประมาณ 7.5 เซนติเมตร ไม่มีเขาทั้งตัวผู้และตัวเมีย ตัวผู้มีต่อมผลิตกลิ่นที่ใต้ท้องเพื่อใช้ในการประกาศอาณาเขตและสื่อสารกับตัวเมียคล้ายกับกลิ่นของชะมด (Viverridae)
อาศัยอยู่ในที่ราบสูงประมาณ 2,600-3,600 เมตร จากระดับน้ำทะเล ในตอนใต้ของจีนต่อกับภาคเหนือของเวียดนาม ในที่ ๆ มีอากาศหนาวเย็น มีความสามารถในการปีนป่ายต้นไม้ที่มีความลาดเอียงหรือหน้าผาที่มีความสูงไม่มากนักได้เป็นอย่างดี
สำหรับกวางชะมดป่า ในประเทศไทยมีการเลี้ยงเป็นสัตว์เศรษฐกิจเพื่อเอาสารที่ตัวผู้ผลิตออกมา
กล้ามเนื้อเทมโพราลิส

กล้ามเนื้อเทมโพราลิส (อังกฤษ: temporal muscle, tempolaris muscle) เป็นกล้ามเนื้อรูปพัดที่มีความกว้างมาก ลักษณะค่อนข้างบางแต่มีความแข็งแรง มีคกล้ามเนื้อที่เกี่ยวข้องกับการเคี้ยว คลุมอยู่บนกระดูกที่มีชื่อว่า temporal bone หรือ กระดูกขมับ
กล้ามเนื้อเทมโพราลิส
หน้าที่

ช่วยยกกระดูกขากรรไกรล่าง (mandible) เมื่อมีการเคี้ยวอาหาร ซึ่งกล้ามเนื้อเทมโพราลิสนั้นถูกควบคุมโดยเส้นประสาทที่มีชื่อว่า mandibular nerve (V3)
กวนไฮ

กวนไฮ มีชื่อในสำเนียงจีนกลางว่าก่วนไฮ่ (อังกฤษ: Guan Hai ; จีน: 管亥; พินอิน: Guǎn Hài; เวด-ไจลส์: Kuan Hai) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นแม่ทัพของกบฏโพกผ้าเหลือง หลังจากที่กบฏโพกผ้าเหลืองในยุคแรกถูกกวาดล้างกวนไฮก็ได้กลายเป็นโจรป่าจนกระทั่งได้มีการฟื้นคืนชีพกบฏโพกผ้าเหลืองขึ้นมาอีกครั้ง ใน ค.ศ. 192
ค.ศ. 193 ขงหยง เจ้าเมืองปักไฮได้รับบัญชาให้ปราบกบฏโพกผ้าเหลืองที่เมืองตู้ชางโดยมี ไทสูจู้ เป็นแม่ทัพหน้าและมี เล่าปี่ เป็นกองหนุนโดยกวนไฮได้โอ้อวดว่าตัวเองมีพลังและความแข็งแรงเทียบเท่าชาย 10 คนและได้ท้า กวนอู ซึ่งติดตามเล่าปี่มาร่วมรบดวลกันตัวต่อตัวปรากฎว่ารบกันได้ไม่กี่เพลงกวนไฮก็ถูกกวนอูฟันจนตกม้าตาย
ดูเพิ่ม

รายชื่อบุคคลในยุคสามก๊ก
กลไกอัตราแลกเปลี่ยนยุโรป

กลไกอัตราแลกเปลี่ยนยุโรป (อังกฤษ: European Exchange Rate Mechanism, ย่อ: ERM) เป็นระบบซึ่งริเริ่มโดยประชาคมยุโรปในเดือนมีนาคม พ.ศ. 2522 โดยเป็นส่วนหนึ่งของระบบการเงินยุโรป เพื่อลดความแปรปรวนของอัตราแลกเปลี่ยนและบรรลุเสถียรภาพการเงินในยุโรป เพื่อเป็นการเตรียมการสำหรับสหภาพเศรษฐกิจและการเงิน และการริเริ่มเงินยูโรสกุลเดียว ซึ่งมีขึ้นตั้งแต่วันที่ 1 มกราคม พ.ศ. 2542 หลังเริ่มใช้เงินยูโร นโยบายได้เปลี่ยนเป็นการเชื่อมโยงสกุลเงินของประเทศนอกยูโรโซนเข้ากับเงินสกุลยูโร โดยมีสกุลเงินกลางเป็นจุดกลาง เป้าหมายคือ เพื่อปรับปรุงเสถียรภาพของค่าเงินเหล่านี้ เช่นเดียวกับการเพิ่มกลไกการประเมินสำหรับสมาชิกยูโรโซนที่มีศักยภาพ กลไกนี้รู้จักกันในชื่อ ERM2
เจตนาและการดำเนินการ ERM

ERM ตั้งอยู่บนแนวคิดของอัตราการแลกเปลี่ยนเงินตราคงที่ แต่โดยอัตราแลกเปลี่ยนผันแปรได้ภายในขอบเขต ซึ่งแนวคิดดังกล่าวยังได้ชื่อว่า ระบบกึ่งอิงเงินสกุลอื่น (semi-pegged system) ก่อนเริ่มใช้เงินสกุลยูโร อัตราแลกเปลี่ยนขึ้นอยู่กับหน่วยเงินตรายุโรป ซึ่งมูลค่าพิจารณาจากค่าเฉลี่ยถ่วงน้ำหนักของเศรษฐกิจประเทศผู้เข้าร่วม
กริด (ซึ่งรู้จักกันในชื่อ Parity Grid) ของอัตราทวิภาคี คำนวณได้จากพื้นฐานของอัตรากลางเหล่านี้ที่แสดงใน ECU และความผันผวนสกุลเงินต้องถูกจำกัดภายในขอบ 2.25% ทั้งสองฝ่ายของอัตราทวิภาคี (ยกเว้นสกุลลีร่าอิตาลี ซึ่งอนุญาตให้ขอบเป็น 6%) การแทรกแซงที่กำหนดและข้อตกลงกู้ยืมคุ้มครองสกุลเงินที่เข้าร่วมมิให้มีอัตราแลกเปลี่ยนผันผวนมากขึ้น
ใน พ.ศ. 2536 ขอบเขตดังกล่าวขยายเป็น 15% เพื่อจัดให้เหมาะสมกับเงินฟรังก์ฝรั่งเศสและสกุลอื่น
เจตนาและการดำเนินการ ERM > การถูกบีบออกจาก ERM ของปอนด์สเตอร์ลิง

สหราชอาณาจักรเข้า ERM ในเดือนตุลาคม พ.ศ. 2533 แต่ถูกบีบให้ออกจากโครงการภายในสองปีหลังปอนด์สเตอร์ลิงได้รับแรงกดดันอย่างหนักจากผู้สังเกตการณ์เงินตรา รวมทั้งจอร์จ โซรอส เหตุการณ์ตลาดหลักทรัพย์ตกเมื่อวันที่ 16 กันยายน พ.ศ. 2535 ที่เกิดขึ้นตามมา ถูกขนานนามภายหลังว่า "วันพุธทมิฬ" มีการทบทวนทัศนะต่อเหตุการณ์นี้โดยแสดงสมรรถนะทางเศรษฐกิจอันแข็งแกร่งของสหราชอาณาจักรหลัง พ.ศ. 2535 โดยมีผู้วิจารณ์เรียกว่า "วันพุธขาว" นักวิจารณ์บางคน หลังนอร์แมน เท็บบิต เรียก ERM ว่าเป็น "กลไกถดถอยตลอดกาล" (Eternal Recession Mechanism) หลังสหราชอาณาจักรเข้าสู่ห้วงเศรษฐกิจตกต่ำในช่วงต้นคริสต์ศตวรรษ 1990 สหราชอาณาจักรใช้เงินกว่า 6,000 ล้านปอนด์พยายามรักษาค่าเงินให้อยู่ในขีดจำกัดแคบ ๆ โดยมีรายงานกว้างขวางว่า รายได้ส่วนตัวของโซรอสมีถึง 1 พันล้านปอนด์ เทียบกับ 12 ปอนด์ของประชากรอังกฤษแต่ละคน และขนานนามโซรอสว่าเป็น "ชายผู้ทุบธนาคารอังกฤษ"
การแทนที่ด้วยสกุลยูโรและ ERM 2

วันที่ 31 ธันวาคม พ.ศ. 2541 อัตราแลกเปลี่ยนหน่วยเงินตรายุโรปของประเทศยูโรโซนถูกหยุดและมูลค่าของเงินยูโร ซึ่งขณะนั้นเข้าแทนที่หน่วยเงินตรายุโรปตามมูลค่า ถูกจัดตั้งขึ้น
ใน พ.ศ. 2542 ERM 2 ได้ใช้แทน ERM ดั้งเดิม สกุลเงินกรีกและเดนมาร์กเป็นส่วนหนึ่งของกลไกใหม่นี้ แต่เมื่อกรีซเข้าร่วมยูโรใน พ.ศ. 2544 เงินโครนเดนมาร์กขณะนั้นถูกทิ้งให้เป็นสมาชิกผู้เข้าร่วมเพียงหนึ่งเดียว สกุลเงินใน ERM 2 อนุญาตให้ลอยตัวในพิสัย ±15% เทียบกับอัตรากลางของยูโร ในกรณีของโครน ธนาคารแห่งชาติเดนมาร์กรักษาอัตราแลกเปลี่ยนในพิสัยแคบ ๆ ± 2.25% เทียบกับอัตรากลาง ที่ 1 ยูโร = 7.460 โครนเดนมาร์ก
ประเทศสหภาพยุโรปที่ยังมิได้ใช้เงินยูโรถูดคาดหวังให้เข้าร่วมเป็นเวลาอย่างน้อยสองปีใน ERM 2 ก่อนเข้าร่วมยูโรโซน
สถานะปัจจุบัน

วันที่ 1 พฤษภาคม พ.ศ. 2547 ธนาคารกลางแห่งชาติสิบประเทศของประเทศสมาชิกใหม่กลายเป็นภาคีต่อความตกลงธนาคาร ERM 2 สดุลเงินแห่งชาตินั้นจะเป็นส่วนหนึ่งของ ERM 2 ตั้งแต่วันที่ตกลง
เงินครูนเอสโตเนีย ลิตัสลิทัวเนีย และโตลาร์สโลวีเนียถูกรวมเข้ากับ ERM 2 ในวันที่ 28 มิถุนายน พ.ศ. 2547 ปอนด์ไซปรัส ลัตส์ลัตเวีย และลีรามอลตาเมื่อวันที่ 2 พฤษภาคม พ.ศ. 2548 โครูนาสโลวาเกียเมื่อวันที่ 28 พฤศจิกายน พ.ศ. 2548 สกุลเงินของประเทศใหญ่ที่สุดซึ่งเข้าร่วมสหภาพยุโรปเมื่อวันที่ 1 พฤษภาคม พ.ศ. 2547 (ได้แก่ ซวอตีโปแลนด์ โครูนาเช็ก และโฟรินต์ฮังการี) ได้รับการคาดหวังให้ปฏิบัติตามในที่สุด
ประเทศอื่นซึ่งเข้าร่วมยูโรโซน และออกจาก ERM 2 มีสโลวีเนีย ไซปรัส มอลตา สโลวาเกียและเอสโตเนีย
กวางแฟลโลว์

| กวางแฟลโลว์ |
| --- | --- |

เพศผู้ (buck)

เพศเมีย (doe)
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Cervidae
วงศ์ย่อย:: Cervinae
สกุล:: Dama
สปีชีส์:: D.  dama
ชื่อทวินาม
Dama dama (Linnaeus, 1758)


การกระจายพันธุ์ 1: ถิ่นกำเนิด 2: อาจเป็นถิ่นกำเนิด 3: มนุษย์นำเข้ามาในยุคต้น 4: มนุษย์นำเข้ามาในปัจจุบัน
กวางแฟลโลว์ (อังกฤษ: fallow deer) เป็นกวางขนาดเล็ก มีความสูงที่ไหล่ประมาณ 1 เมตร ลักษณะเด่นที่แตกต่างจากกวางชนิดอื่นๆ คือ ปลายลำเขาแบนจนมีลักษณะเป็นแผ่นคล้ายกับกวางมูส ซึ่งมีแผ่นแบนกว้าง ขนตามลำตัวสีน้ำตาลแต้มด้วยจุดสีขาว แต่จุดเหล่านี้จะหายไปช่วงฤดูหนาว
เดิมทีกวางชนิดนี้มีถิ่นกำเนิดในป่าบริเวณทะเลเมดิเตอร์เรเนียน แต่ได้ถูกนำไปเลี้ยงในยุโรปและอเมริกา ในที่สุดกวางในถิ่นอาศัยดั้งเดิมก็สูญพันธุ์ คงเหลือแต่กวางที่เปลี่ยนถิ่นฐานไปแล้ว จนบางตัวมีสีเผือก เนื่องจากผสมพันธุ์ในสายเลือดเดียวกันจนเกิดข้อด้อยดังกล่าว
กวางเอลก์

| กวางเอลก์ ช่วงเวลาที่มีชีวิตอยู่: 2> 5–0Ma  PreꞒ Ꞓ O S D C P T J K Pg N  ↓  สมัยไพลสโตซีนตอนต้น – ปัจจุบัน |
| --- | --- |

ตัวผู้ในนอร์ทแคโรไลนา

ตัวเมียในโคโลราโด
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
อันดับย่อย:: Ruminantia
วงศ์:: Cervidae
วงศ์ย่อย:: Cervinae
สกุล:: Cervus
สปีชีส์:: C.  canadensis
ชื่อทวินาม
Cervus canadensis (Erxleben, 1777)  

ชนิดย่อย
 †C. c. canadensis  C. c. alashanicus  C. c. hanglu  C. c. kansuensis  C. c. macneilli  C. c. manitobensis  †C. c. merriami  C. c. nannodes  C. c. nelsoni  C. c. roosevelti  C. c. sibiricus  C. c. songaricus  C. c. wallichii  C. c. xanthopygus

การกระจายพันธุ์ในอดีต (เขียวอ่อน) และปัจจุบัน (เขียวเข้ม) ของ กวางเอลก์
ชื่อพ้อง
 various Cervus elaphus subspecies
กวางเอลก์ (อังกฤษ: En:elk) เป็นกวางขนาดใหญ่ หัวยาว คอและหางสั้น ขายาว เป็นสัตว์เคี้ยวเอื้อง มีเขาเฉพาะตัวผู้ กวางเอลก์โตเต็มที่เขาจะมีแขนงข้างละประมาณ 10-12 กิ่ง ขนลำตัวหยาบสีน้ำตาล หางสั้น ลำตัวจากปลายปากถึงโคนหางยาวประมาณ 2.5 เมตร หางยาวประมาณ 20 เซนติเมตร สูงช่วงไหล่ประมาณ 1.5 เมตร น้ำหนักตัวประมาณ 250-450 กิโลกรัม มีนิสัยชอบอยู่รวมกันเป็นฝูง หากินอพยพไปเรื่อย ๆ ชอบอยู่ในทุ่งโล่ง ๆ ตัวผู้จะดุเมื่อเขาแก่ขวิดแย่งตัวเมีย ว่ายน้ำเก่ง
กล้องโทรทรรศน์แบบริตชี–เครเตียง

กล้องโทรทรรศน์แบบริตชี–เครเตียงกล้องแรก ขนาด 60 ซม.
แผนภาพเส้นทางเดินของแสง
กล้องโทรทรรศน์แบบริตชี–เครเตียง (อังกฤษ: Ritchey–Chrétien telescope) เป็นกล้องโทรทรรศน์สะท้อนแสงประเภทหนึ่งที่จอร์จ วิลลิส ริตชี และอ็องรี เครเตียง เป็นผู้คิดค้นขึ้น
ประวัติการคิดค้น

จอร์จ วิลลิส ริตชี มีความสนใจดาราศาสตร์ตั้งแต่ยังเด็ก เนื่องจากพ่อของเขาทำงานให้แก่บริษัทผู้ผลิตเครื่องจักรและเป็นแฟนตัวยงของดาราศาสตร์
กล้องโทรทรรศน์แบบนิวตันที่ใช้กระจกเงาทรงพาราโบลาบานเดียวมีมุมมองที่ไม่กว้าง ส่วนกล้องโทรทรรศน์แบบกัสแกร็งที่มีกระจกเงาทุติยภูมิทรงไฮเพอร์โบลาแบบนูนก็เช่นกัน ริตชีได้ร่วมมือกับอ็องรี เครเตียง เพื่อสร้างกล้องโทรทรรศน์ที่มีมุมมองกว้างซึ่งพัฒนาขึ้นมาจากกล้องโทรทรรศน์แบบกัสแกร็งเดิม โดยพยายามปรับแก้ความคลาดทรงกลมและความคลาดแบบโคมาที่ผิวของกระจกเงาทั้ง 2 บาน โดยทำให้พื้นผิวเป็นแบบคลาดทรงกลมอันดับสูงที่ใกล้เคียงพื้นผิวทรงไฮเพอร์โบลาทั้งบนกระจกเงาปฐมภูมิและกระจกเงาทุติยภูมิ และใช้เลนส์ไร้ความคลาดทรงกลม ผลงานนี้ทำให้เขาได้รับรางวัลเครื่องอิสริยาภรณ์เลฌียงดอเนอร์
กล้องโทรทรรศน์ขนาด 102 ซม. ที่ติดตั้งที่หอดูดาวกองทัพเรือสหรัฐในปี 1934 เป็นกล้องโทรทรรศน์แบบริตชี–เครเตียงที่ริตชีเป็นผู้สร้างเอง ความยาวโฟกัสเป็น 680 ซม. อย่างไรก็ตาม กล้องนี้มีความโค้งสนามมาก
โครงสร้าง

กระจกเงาปฐมภูมิเป็นกระจกเงาเว้า ส่วนกระจกเงาทุติยภูมิเป็นกระจกเงานูน โดยทั้งสองกระจกเงามีรูปร่างคล้ายพื้นผิวทรงไฮเพอร์โบลา มีลักษณะคล้ายกับกล้องโทรทรรศน์แบบกัสแกร็ง แต่การปรับแก้ความคลาดนั้นแตกต่างกันมาก เนื่องจากไม่มีความคลาดทรงกลมและความคลาดแบบโคมา ดังนั้นจึงคมชัดแม้ที่บริเวณริมขอบเขตการมองเห็น อย่างไรก็ตาม กล้องชนิดนี้ก็มีความโค้งสนามและความคลาดเอียงอย่างมาก
กลุ่มอาการอักเสบหลายระบบในเด็ก

| กลุ่มอาการอักเสบหลายระบบในเด็ก (multisystem inflammatory syndrome in children) |
| --- | --- |
ชื่ออื่น:  Paediatric multisystem inflammatory syndrome (PMIS/PIMS/PIMS-TS)  Multisystem inflammatory syndrome (MIS) in children and adolescents temporally related to COVID-19  Paediatric inflammatory multisystem syndrome (PIMS), temporally associated with SARS-CoV-2 infection (PIMS-TS)  Kawa-COVID-19  Systemic Inflammatory Syndrome in COVID-19 (SISCoV) 

ภาพจากกล้องจุลทรรศน์อิเล็กตรอน แสดงให้เห็นตัวไวรัส SARS-CoV-2 ที่เป็นสาเหตุของโควิด-19 ผู้ป่วยเด็กบางรายมีการตอบสนองอย่างผิดปกติต่อการติดเชื้อนี้ ทำให้เกิดเป็นภาวะ MIS-C
สาขาวิชา: กุมารเวชศาสตร์
อาการ: ไข้, ปวดท้อง, ท้องร่วง/อาเจียน, ความดันโลหิตต่ำ, ช็อก, เยื่อตาอักเสบ, ลิ้นอักเสบ, ผื่น, ต่อมน้ำเหลืองโต, บวมที่อวัยวะส่วนปลาย, ความผิดปกติทางระบบประสาท, และอื่น ๆ
ภาวะแทรกซ้อน: ภาวะหัวใจเสียหน้าที่; ภาวะโป่งพองแบบกระจายของหลอดเลือดหัวใจ, รวมถึงภาวะโป่งพองเป็นกระเปาะ; ภาวะไตวายเฉียบพลัน; ภาวะผิดปกติในการแข็งตัวของเลือด
การตั้งต้น: โดยทั่วไป 2–6 สัปดาห์ หลังการสัมผัสโรคโควิด-19
สาเหตุ: การติดเชื้อไวรัส Severe acute respiratory syndrome coronavirus 2 (SARS-CoV-2)
วิธีวินิจฉัย: การประเมินทางคลินิกโดยแพทย์เฉพาะทาง
โรคอื่นที่คล้ายกัน: การติดเชื้ออื่น/สาเหตุที่ไม่เกิดจากการติดเชื้อ, โรคคาวาซากิ
การรักษา: การบำบัดด้วยอิมมูโนโกลบูลินทางหลอดเลือดดำ (IVIG); คอร์ติโคสเตียรอยด์; การบำบัดด้วยออกซิเจน, การรักษาตามอาการ
พยากรณ์โรค: ตอบสนองต่อการรักษาโดยทั่วไปดี; การพยากรณ์โรคในระยะยาวไม่ชัดเจน
ความชุก: หายาก
การเสียชีวิต: < 2% ของผู้ป่วยที่มีรายงาน
กลุ่มอาการการอักเสบหลายระบบในเด็ก (อังกฤษ: multisystem inflammatory syndrome in children, MIS-C; pediatric inflammatory multisystem syndrome, PIMS/PIMS-TS) หรือ กลุ่มอาการการอักเสบทั่วร่างกายในโควิด-19 (อังกฤษ: systemic inflammatory syndrome in COVID-19, SISCoV) เป็นโรคทั้งระบบที่พบได้น้อยและทำให้ผู้ป่วยมีไข้ร่วมกับมีการอักเสบรุนแรงภายหลังการได้รับเชื้อไวรัส SARS-CoV-2 ซึ่งทำให้เกิดโรคโควิด-19 และยังเชื่อกันว่าอาจพบเป็นภาวะแทรกซ้อนของการรับวัคซีนโควิด-19 ได้ด้วย ภาวะนี้สามารถทำให้เกิดภาวะฉุกเฉินทางการแพทย์ เช่น ช็อก (ร่างกายได้รับเลือดหล่อเลี้ยงไม่เพียงพอ), อวัยวะล้มเหลวระบบใดระบบหนึ่งหรือหลายระบบได้ สัญญาณเตือนคือการมีไข้ต่อเนื่องโดยไม่พบสาเหตุ ร่วมกับมีอาการรุนแรงต่างๆ ภายหลังการได้รับเชื้อที่ทำให้เกิดโควิด-19 ผู้ป่วยจำเป็นต้องได้รับการส่งต่อเพื่อรับการรักษาจากกุมารแพทย์โดยเร็ว และส่วนใหญ่จำเป็นต้องได้รับการรักษาในหออภิบาลผู้ป่วยหนัก
ลักษณะบางอย่างของผู้ป่วยโรคนี้มีความคล้ายคลึงกับที่พบในผู้ป่วยโรคคาวาซากิ ซึ่งเป็นโรคหลอดเลือดอักเสบชนิดหนึ่งที่พบได้ในเด็ก และยังมีอาการคล้ายคลึงกับโรคอักเสบทั่วร่างที่พบในเด็กอื่น ๆ เช่น กลุ่มอาการช็อกจากพิษ ติดเชื้อแบคทีเรียในกระแสเลือด และกลุ่มอาการแมโครเฟจถูกกระตุ้น
ชื่อ

ภาวะนี้ถูกกล่าวถึงด้วยชื่อต่าง ๆ ดังตัวอย่างต่อไปนี้
Multisystem inflammatory syndrome in children (MIS-C)
Multisystem inflammatory syndrome (MIS) in children and adolescents temporally related to COVID-19
Paediatric inflammatory multisystem syndrome (PIMS)
Paediatric inflammatory multisystem syndrome, temporally associated with SARS-CoV-2 infection (PIMS-TS)
Paediatric multisystem inflammatory syndrome (PMIS)
Kawa-COVID-19
Systemic inflammatory syndrome in COVID-19 (SISCoV)
กลไก > ข้อเสนอบทบาทของวิถี STING

มีการเสนอบทบาทที่เป็นไปได้ของตัวกระตุ้นของยีนอินเตอร์เฟียรอนที่เรียกว่า STING ไวรัส SARS-CoV-2 มีความสามารถในการควบคุมโปรตีน STING (เข้ารหัสโดยโปรตีนทรานส์เมมเบรน TMEM173 และแสดงออกในถุงลม, เซลล์บุผนังหลอดเลือด และม้าม) ส่งผลให้เกิดการปลดปล่อยอินเตอร์เฟียรอน-เบตา และไซโตไคน์จำนวนมากจากการกระตุ้น NF-κB และ IRF-3 ในอาการ MIS-C สถานการณ์ดังกล่าวอาจนำไปสู่ภาพทางคลินิกที่คล้ายคลึงกับภาวะหลอดเลือดทำงานผิดปกติที่เกี่ยวข้องกับ STING ที่เริ่มมีอาการในวัยเด็ก (หรือที่เรียกว่า SAVI) ซึ่งเป็นภาวะที่มีไข้, มีอาการบาดเจ็บที่ปอด, การอักเสบของหลอดเลือด, กล้ามเนื้ออักเสบ, แผลที่ผิวหนัง (บางครั้งเป็นเนื้อร้ายชนิด acral necrosis) และหลอดเลือดโป่งพอง ความแปรปรวนในการแสดงและความรุนแรงของอาการ MIS-C อย่างน้อยอาจอธิบายได้บางส่วนโดยลักษณะที่แตกต่างในพหุสัณฐานของ TMEM173 ที่พบในประชากรกลุ่มต่าง ๆ
แหล่งข้อมูลอื่น

Fact sheet for parents เก็บถาวร 2020-11-25 ที่ เวย์แบ็กแมชชีน เผยแพร่โดย New York City's Health Department
Information for parents โดย Children's Hospital Los Angeles
Information for paediatric health care providers ในสหรัฐ (จาก CDC)
| --- | --- |
การจำแนกโรค: DICD-10: U07.1, U07.2
กลโกงกามเทพ

| กลโกงกามเทพ |
| --- | --- |

ประเภท: ละครโทรทัศน์
สร้างโดย: รัศมี ชาร์มา
เขียนโดย: รัศมี ชาร์มา สันติ ภูศาน นิเลส พาทิล สันชีตะ โตซ ชรัต ตรีปธิ
กำกับโดย: ปันกัจ กุมาร
ผู้กำกับศิลป์: ภาวนา พันเทละ
แสดงนำ: รูปินา ดิลาอิค วีเวียน ทเสนา
ประเทศแหล่งกำเนิด: อินเดีย
ภาษาต้นฉบับ: ฮินดี
จำนวนฤดูกาล: 1
จำนวนตอน: 1171 ตอน
การผลิต
ผู้อำนวยการสร้าง: รัศมี ชาร์มา   ปาวัน กุมาร มารุต
กล้อง: Multi-camera
ความยาวตอน: ประมาณ 21 นาที
บริษัทผู้ผลิต: Rashmi Sharma Telefilms Limited
ออกอากาศ
เครือข่าย: Colors TV (อินเดีย) ไบรท์ทีวี (ไทย)
ออกอากาศ: 30 พฤษภาคม ค.ศ. 2016 (2016-05-30) – Present
กลโกงกามเทพ (อังกฤษ: Shakti – Astitva Ke Ehsaas Ki แปลเป็นภาษาอังกฤษได้ว่า: ความแข็งแกร่ง ของ ความรู้สึก ของ การดำรงอยู่) เป็นละครโทรทัศน์สัญชาติอินเดีย ออกอากาศทางช่อง โทรทัศน์สี ดำเนินงานสร้างโดย รัศมี ชาร์มา เทเลฟิล์ม นำแสดงโดย รูปินา ดิลาอิค และ วีเวียน ทเสนา ซึ่งในประเทศไทย ละครโทรทัศน์เรื่องนี้ออกอากาศทางช่องไบรท์ทีวี
เนื้อเรื่องย่อ

เรื่องราวของสุรภีที่อยากให้ใครต่อใครรู้ว่าสมยาก็คือส่วนหนึ่งของสังคมเฉกเช่นคนอื่น ๆ เธอไม่ได้แตกต่างจากใครต่อใคร เธอไม่ใช่พวกจรจัดเร่ร่อน และเธอสมควรที่จะได้รับความสุขแบบเดียวกับที่คนอื่น ๆ ได้รับ สุรภีต้องการคำตอบจากผู้คนว่าทำไมคนข้ามเพศจึงถูกปฏิบัติแตกต่าง ๆ จากคนอื่น ๆ และถูกตีตราทั้ง ๆ ที่พวกเขาไม่ได้มีความผิดใด ๆ เธอจึงต้องต่อสู้เพื่อการเปลี่ยนแปลง
ชักติเป็นเรื่องราวของพี่น้องสองสาวสมยาและสุรภีที่เกิดอยู่ในครอบครัวที่รักลูกลำเอียง พ่อและย่าของสมยาและสุรภี เกลียดสมยาเพราะว่าสมยาเป็นกะเทย จึงรังเกียจเธอในขณะที่พ่อทุ่มเทความรักทั้งหมดไปให้สุรภี แม่ก็ทุ่มเทความรักให้กับสมยาและมักจะชื่นชมเธอเสมอ
วันหนึ่งเฮอร์มานมาพบกับสมยาในขณะที่เขาหนีตายเข้ามาที่บ้านเธอ แล้วเขาลักพาตัวสมยาไปยังหมู่บ้านเขาเพราะเข้าใจผิดว่าคิดว่าสมยาคือสุรภีที่ลอบทำร้ายเขา แต่ทั้งคู่ต้องถูกสถานการณ์บังคับให้ต้องแต่งงานกัน ในความไม่เห็นด้วยของแม่ของสมยาเพราะกลัวเฮอร์มานจะรู้ความจริงเกี่ยวกับลูกสาว
นักแสดง > นักแสดง

รูปินา ดิลาอิค รับบท โสมยา ซิงห์
วีเวียน ทเสนา รับบท ฮาร์มาน ซิงห์
ลักษยา หันดา รับบท วรุณ ซิงห์
โรศนี ซาโหตา/อิติ เการพ รับบท สุรภี ซิงห์
ทัศศีน ชาห์ รับบท สุรภี ซิงห์ (วัยเด็ก)
ทันวี กิชอร์ รับบท สวีตตี้ ซิงห์
นักแสดง > นักแสดงสมทบ

กามยา ปัญจาบี รับบท ปรีโต กัวร์
สุเทศ แบร์รีย์ รับบท ฮารัค ซิงห์
อายับ ข่าน รับบท มนินเดอร์ ซิงห์
มัมตะ ลุทรา รับบท แม่ของมนินเดอร์
โรนิต รอย รับบท ราจาต ซิงห์
อาชิช คอล รับบท มิลคา ซิงห์
จัสวันท์ มินาเรีย รับบท สุขวินเดอร์ "สุขา" ซิงห์
ศิวานี โกเสน รับบท สุนาอินา กุมารี
โรหิต จันเทล รับบท กัวมีท "แกร์รี" ซิงห์
อภิเกล เจน รับบท ริยา
โรหิต รอย รับบท นิชานท์ พัลลา
เมาลี กังกุลีย์ รับบท ศรุติ พัลลา
ภูวาน โชปรา รับบท วีราน ซิงห์
อารยา วารัล รับบท สันโน ซิงห์
การิมา เจน/ปูจา ซิงห์ รับบท รวี ซิงห์
เอคตา ซิงห์ รับบท สายา/มัลลิกา ซิงห์
ซาฮิล เมห์ตา รับบท ซาเมียร์ ซิงห์
ทยา กันตวานี รับบท ลาวนีต โกศัล
อัลกา โมคา รับบท แม่ของซาเมียร์
ครุติกา เดไซ ข่าน รับบท แม่ของปรีโต
โซนาลืฮัลดา รับบท ชีต ซิงห์
เหมันต์ เจ้าธารี รับบท โมติลาล ซิงห์
รีนา กาปูร์ รับบท นิมมี กัวร์ ซิงห์
ทีราจ กัมบาร์ รับบท สุมิต
ขจร สาโรจ รับบท กะรีนา
คิโสรี ชาเฮน รับบท คุรุ มา
มเหก ทากัวร์ รับบท สินธุ ซิงห์
ศิวานี จักรบอร์ดี รับบท มหิ
ซาร่า ข่าน รับบท โมหิณี
อนันต์ กอระเดีย รับบท.มหารานี
อีเมอร์ ชาห์ รับบท มอนตี้
อมฤตา ประกาศ รับบท จัสลีน กัวร์ ซิงห์
มหิ ชาร์มา รับบท กัลซี
นักแสดง > แขกรับเชิญ

ปรินีติ โชปรา และ อยุสมาน คุรานะ
ซัลมาน ข่าน
ชัย โซนิ และ บากุล วาซับดาร์
เฮลลี่ ชาห์ รับบท เทวันซี
ปิยุซ สัจเทพ รับบท ปาวัน ภัคซี
สวาดา ทิเกิ้ล รับบท ดร.สันชิ มิชรา
วิกรัม ศักหัลดาร์ รับบท ดร. กเบียร์ กาปูร์
มีรา ดีโอสเคล รับบท จากอร์ สุราจ ราจวันซี
ซาฮิล อัปปาล รับบท กุนาล ซิงห์
แสงอิตา เจาหาน รับบท เมกนา กุนาล เจาหาน
สิทธัตถ์ ชูคลา รับบท พาร์ท บานุชาลี
รัศมี เดไซ รับบท ซอร์วารี พาร์ท บานุชาลี
จัสมิน ภาซิน รับบท เตนี
สัญชัย ทัตต์ และ อธิติ ราว ไฮดารี
คริสเติล ดีโซวซา รับบท รูปา
ฮาร์ซาร์ด ซอปตะ รับบท อาทิตยา ฮูดา
อัฟฟาน ข่าน
อันคิตา โลนหันเดอ
โมนี รอย
เกาฮาร์ ข่าน
ซาซางก์ วยาส
อวิกา กอร์ รับบท อนุสกา
อวิชา ซาฮู
กว๋อเน่ยถ่งอีคานฮ่าว

กว๋อเน่ยถ่งอีคานฮ่าว (จีน: 国内统一刊号; พินอิน: Guónèi tǒngyī kān hào ) หรือ "หมายเลขสิ่งตีพิมพ์รวมภายในประเทศ" เป็นรหัสที่จัดทำขึ้นโดยสำนักบริหารสื่อมวลชนและสิ่งพิมพ์ของสาธารณรัฐประชาชนจีน (จีน: 中华人民共和国新闻出版署; พินอิน: Zhōnghuá rénmín gònghéguó xīnwén chūbǎn shǔ ) สำหรับหนังสือพิมพ์และวารสารที่ตีพิมพ์ในสาธารณรัฐประชาชนจีนในรูปแบบที่กำหนด
กว๋อเน่ยถ่งอีคานฮ่าว ประกอบด้วยรหัสประเทศซึ่งจีนคือ CN รหัสพื้นที่ 2 หลัก ตามด้วยยัติภังค์ "-" และหมายเลขประจำสิ่งตีพิมพ์ 4 หลักและอาจตามด้วยเครื่องหมาย "/" และรหัสหมวด 2 หลัก โดยสิ่งพิมพ์ประเภทวารสารจะกำหนดอักษรตัวแรกของรหัสหมวดตามมาตรฐาน "การจำแนกหนังสือของห้องสมุดจีน" เช่น หมวด G คือประเภทวารสารการศึกษาและวัฒนธรรม, หมวด O วารสารวิทยาศาสตร์ธรรมชาติ, หมวด T วารสารเทคโนโลยีอุตสาหกรรม เป็นต้น สำหรับประเภทหนังสือพิมพ์จะไม่มีการเพิ่มหมายเลขหมวด ตัวอย่างเช่น หมายเลขสิ่งตีพิมพ์รวมภายในประเทศของ เป่ย์จิงหวั่นเป้า (จีน: 北京晚报; พินอิน: Běijīng wǎnbào ; อังกฤษ: Beijing Evening News) คือ: CN11-0106